**«Тауарларды әкелу (әкету) туралы хабарламаның нысанын, оны ұсыну қағидалары мен мерзімдерін бекіту туралы»**

**Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық**

**және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жобаны іске асыру Еуразиялық экономикалық одақ шеңберінде тауарлардың трансшекаралық қозғалысына мемлекеттік бақылауды күшейтуге әкелуі мүмкін, бұл бір жағынан кәсіпкерлік қызмет саласындағы құқықтық тәртіп деңгейін арттырады. Жоба жалпы халықтың мүдделеріне немесе саяси пікірталасқа әсер етпейді. Бұл тауардың қозғалысының ашықтығы мен бақылауына, көлеңкелі экономика деңгейінің төмендеуіне және салық төлеушілердің мемлекеттік кірістер органдарымен жұмысын жеңілдетуге ықпал ете отырып, оң әсер етеді.

**2. Құқықтық салдарын бағалау:**

Жоба Қазақстан Республикасы Салық кодексінің 514-бабы 7-тармағын іске асыру мақсатында әзірленді. Тиісінше, ол Конституцияға және басқа да қолданыстағы нормативтік құқықтық актілерге қайшы келмейді.

Бұл жобада хабарламаларды ұсынудың нақты мерзімдері мен тәртібі белгіленген, бұл сыртқы экономикалық қызметке қатысушылар үшін құқықтық сенімділікті тудырады және құқық бұзушылық қаупін азайтады.

**3. Ақпараттық салдарын бағалау:**

Жобаның ақпараттық салдары қалыпты деп бағаланады, өйткені регламенттің бұл жобасы Еуразиялық экономикалық одаққа мүше мемлекеттердің аумағынан хабарламаны ұсыну мерзімдері мен тәртібін **көздейді**, бұл жеке және заңды тұлғалар үшін ашықтықты **қамтамасыз** етеді, сондай-ақ салық төлеушілер арасындағы қателер мен даулар санын азайтатын бірыңғай талап әдісімен тауарларды әкелуді (әкетуді) ұсыну қағидалары нақты айқындалған, сондай-ақ құжат айналымын жеңілдетеді.

Бұдан басқа, жаңа Салық кодексінің нормаларына сәйкес келтірілуіне байланысты түсіндіру жұмыстарын жүргізу туындамайды, қажет болған жағдайда пресс-релиз ұсынылатын болады.

**4. Өзге де салдарын бағалау:**

Бұл жобаны қабылдау тауарларды әкелу (әкету) туралы хабарламаны уақтылы ұсынуға, сондай-ақ сыртқы экономикалық қызметке қатысушылардың ашықтығы мен жауапкершілігіне оң әсер етеді.

Жоба республикалық бюджеттен қосымша шығыстарға әкеп соқпайды, кәсіпкерлік қызметке теріс әсер етпейді.

Басқа салдарлар болжанбайды.

**Қазақстан Республикасының**

**Қаржы министрі М. Тәкиев**