**«Тауарларды әкелу (әкету) туралы хабарламаның нысанын, оны ұсыну қағидалары мен мерзімдерін бекіту туралы» Қазақстан Республикасы Қаржы министрінің бұйрығының жобасына**

(бұдан әрі – Жоба)

**ТҮСІНДІРМЕ ЖАЗБА**

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Жобаны қабылдау негіздері – Қазақстан Республикасы ратификациялаған халықаралық шарттардың, Қазақстан Республикасы қатысушысы болып табылатын халықаралық ұйымдардың шешімдерінің, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына, сондай-ақ өзге де қабылдау қажеттілігіне сілтеме жасай отырып.**

Жоба Қазақстан Республикасы Салық кодексінің 514-бабының 7-тармағына сәйкес әзірленген.

**3. Нормативтік құқықтық акт жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда – Республикалық бюджеттік комиссияның шешімі (тиісті есептеулер, қаржыландыру көзіне сілтеме, Республикалық бюджеттік комиссия шешімінің көшірмесі түсіндірме жазбаға міндетті түрде қоса беріледі).**

Жобаны жүзеге асыру қаржылық шығындарды талап етпейді.

**4. Нормативтік құқықтық акт жобасын қабылдау нәтижесінде туындайтын әлеуметтiк-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық және/немесе құқықтық салдарға әкеп соқпайды және ұлттық қауіпсіздікті қамтамасыз етуге әсер етпейді.

**5. Күтілетін нәтижелердің нақты мақсаттары мен мерзімдері.**

Жобаны қабылдаудың мақсаты Еуразиялық экономикалық одақ аумағынан салық төлеушілер өткізетін тауарларды әкелу (әкету) туралы хабарламаларды ұсыну тәртібі мен мерзімдерін белгілеу болып табылады. Жобаны іске асыру кезінде салық төлеушілер мен мемлекеттік кірістер органдары арасындағы қателер мен даулар саны азаяды, сондай-ақ құжат айналымын жеңілдетеді.

Жобаның күтілетін нәтижесі Еуразиялық экономикалық одақ аумағынан әкелінетін және әкетілетін тауарлардың өткізілуіне ашықтық пен бақылауды қамтамасыз ету, көлеңкелі экономика деңгейін төмендету, сондай-ақ салық төлеушілер тарапынан хабарламаның белгіленген тәртібін сақтау болып табылады.

**6. Жобада көзделген нормативтік құқықтық акті қабылданған жағдайда заңнаманы осы актіге сәйкестендіру қажеттілігі (басқа құқықтық актілерді қабылдау не қолданыстағы актілерге өзгерістер және/немесе толықтырулар енгізу қажеттілігін көрсету) немесе ондай қажеттіліктің болмауы.**

Қажет етпейді.

**7. Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акт жобасын қолданысқа енгізуге байланысты жеке кәсіпкерлік субъектілерінің шығындарын төмендетуді және (немесе) ұлғайтуды растайтын есептеулердің нәтижелері.**

Жоба жеке кәсіпкерлік субъектілерінің шығындарын төмендетуді және (немесе) ұлғайтуды талап етпейді.

**Қазақстан Республикасы**

**Қаржы министрі М. Такиев**